Държавен вестник, бр. 77, 2017 г., стр. 195

БРОЙ  77	
Д Ъ Р Ж А В Е Н  В Е С Т Н И К 	
СТР.  195  
7. „Сигурност“ – потребителят може да 
предоставя персонални акаунти и пароли на 
другите потребители.
Чл. 33. В модул „Отчет на ресурсите от 
резерва“ могат да се предоставят следните 
групови права за достъп:
1. „Управление на резерва“ – потребителят 
може да изготвя справки за ресурсите от резер­
ва, да въвежда заявки от други министерства, 
да определя военно окръжие за изпълнение на 
заявките и да редактира класификатори.
2. „Военно формирование“ – потребителят 
може да въвежда заявки по команди и да прави 
справки за изпълнението им.
3. „Военно окръжие“ – потребителят може 
да води отчет на резерва, да дава мобилиза­
ционно назначение.
Чл. 34. В модул „Кандидати“ могат да се 
предоставят следните групови права за достъп:
1. „Управление на кандидатите“ – потреби­
телят може да въвежда заповеди за провеждане 
на конкурси и техните параметри.
2. „Военно окръжие“ – потребителят може 
да въвежда кандидати и да отразява желанията 
им за съответния конкурс.
3. „Военно формирование“ – потребителят 
може да отразява резултатите от изпити и 
класирания.
Чл. 35. В модул „Безопасност и здраве при 
работа“ могат да се предоставят следните гру­
пови права за достъп:
1. „Управление“  – потребителят може да 
поддържа класификатори, да анализира тру­
довите злополуки и условията на труд на ра­
ботните места.
2. „Военно формирование“ – потребителят 
може да изготвя документи при трудови злопо­
луки; може да създава и редактира информация 
за условията на труд на работните места. 
Чл. 36. В модул „Изготвяне и отпечатване 
на служебни карти“ се предоставят права за 
достъп „Личен състав“ на групата потребители, 
които могат да подготвят и отпечатват служеб­
ни карти на военнослужещите, достъпни от 
предоставените им права по организационната 
структура.
Г л а в а  в т о р а
ПРАВА И ЗАДЪЛЖЕНИЯ НА ДЛЪЖНОСТ­
НИТЕ ЛИЦА
Раздел І
Длъжностни лица в АСУ на ЧР
Чл. 37. За функциониране на АСУ на ЧР 
се определят длъжностни лица, както следва:
1. системен администратор на централен 
сървър;
2. администратор на база данни (БД) на 
АСУ на ЧР; 
3. системен администратор на АСУ на ЧР;
4. администратор по сигурността на АСУ 
на ЧР;
5. потребител на АСУ на ЧР.
Чл. 38. Системният администратор на 
централния сървър се назначава със запо­
вед на началника на военно формирование 
26340 – София.
Чл. 39. Администраторът на база данни 
(БД) на АСУ на ЧР се назначава със запо­
вед на началника на военно формирование 
26340 – София.
Чл. 40. Системен администратор на АСУ 
на ЧР е системният/мрежови администратор 
в съответния локален потребителски сегмент 
на АИС.
Чл. 41. Администратор по сигурността на 
АСУ на ЧР е администраторът по сигурността 
в съответния локален потребителски сегмент 
на АИС.
Чл. 42. Потребителите на АСУ на ЧР и 
достъпът до съответните подсистеми и модули 
се определят със заповед на съответния ръко­
водител на структура или командир/началник 
на военно формирование.
Раздел ІІ
Права и задължения на длъжностните лица
Чл. 43. Всички длъжностни лица са длъжни 
да спазват в касаещия ги обем „Специфични 
изисквания за сигурността на „Автоматизирана 
система за управление на човешките ресурси в 
Министерството на отбраната“ и „Процедури 
за сигурност на „Автоматизирана система за 
управление на човешките ресурси в Минис­
терството на отбраната“.
Чл. 44. Права и задължения на потребите­
лите на АСУ на ЧР:
1. да са запознати с настоящата инструкция 
и ръководството на потребителя за съответната 
подсистема;
2. да използват правата си за работа с АСУ 
на ЧР само и единствено по предназначение и 
във връзка с изпълнение на своите служебни 
задължения;
3. да осигуряват достоверността, актуал­
ността и пълнотата на информацията, до която 
имат достъп за добавяне, редактиране и/или 
изтриване;
4. в срок до един месец да отразяват в АСУ 
на ЧР заповедите, касаещи техните права по 
подсистеми и модули;
5. да отпечатват и съхраняват сведения и 
справки от АСУ на ЧР съгласно действащата 
нормативна уредба и процедурите за сигурност;
6. да пазят от разкриване паролата си и да 
не предоставят за ползване акаунта си;
7. да променят паролата си в указаното време;
8. при напускане на работното място да 
затварят всички активни приложения и да 
прекъсват връзката (задължителен изход от 
програмата) с АСУ на ЧР;
9. за всяка повреда на хардуера да докладват 
на системния администратор на АСУ на ЧР;
10. незабавно да докладват на администра­
тора по сигурността за всички нарушения по 
сигурността, потенциални заплахи и съмнения 
за нерегламентиран достъп до класифицирана 
информация.